Michel Randria

I Michel Randria dia mpampianatra sy mpanao pôlitika ary mpanoratra malagasy nizaka ny zom-pirenena frantsay, teraka tamin' ny 1 Jona 1903 tao Fianarantsoa, ary maty tamin' ny 1 Desambra 1977 tao Fianarantsoa ihany. Anisan' ny olom-boafidy telo hisolo tena an' i Madagasikara ao amin' ny Filankevitry ny Repoblika na Antenimieran-doholona frantsay ankehitriny (Conseil de la République taloha na Sénat ankehitriny) tamin' ny Repoblika frantsay fahefatra, tamin' ny 1948 ka hatramin' ny 1952. Nandray anjara tao amin' ny vaomieran' ny fianakaviana, nitaky fanampiana famaivanana ho an' i Madagasikara, nitaky pôlitikam-piompiana tsaratsara kokoa, ary niditra an-tsehatra momba ny fanabeazana sy ny fifidianana koa izy tamin' ny fivoriamben' ny Antenimiera ambony frantsay. Izy no nanorina ny Mouvement travailliste chrétien avy eo niara-nanorina sy nitarika ny Rassemblement chrétien malgache. Izy no ben' ny tanànan' i Fianarantsoa  mandritry ny taona 1957–1969.

 Boky navoakany 

 Randria, Dr. Michel (1962), Tantaran' i Madagasikara sy ny Malagasy, Imprimerie Ny Nosy

 Randria, Michel (1968), Foto-teny malagasy, Hery